Ülo Kangur

Ülo Kangur (sündinud 23. juunil 1943 Pärnus) on eesti arvutiinsener, matkaja ja matkategelane. Ta on lõpetanud 1957. aastal Are 7-klassilise Kooli, 1961. aastal Tallinna Polütehnikumi[viide?] ja 1970. aastal Tallinna Polütehnilise Instituudi automaatika ja telemehaanika erialal[viide?]. Täiendanud end arvutite, matkamise ja massaaži alal. Ta on töötanud Raadio Ringhäälingu saatejaamas[viide?], Tallinna Elektrotehnika Instituudis vaneminsenerina[viide?], arvutihooldekeskuses Algoritm[viide?], ettevõttes Mainor[viide?], Tallinna Elektrivõrgus vaneminsenerina[viide?], Päästeametis peaprogrammeerijana[viide?], Päästekolledžis arvutiõpetajana[viide?], Politseiametis arvutiinsenerina[viide?], massöörina (FIE-na)[viide?] ning ettevõttes Colonna administraatorina[viide?] ja firmas G4S turvatöötajana[viide?]. Esimese sportliku matka tegi 1971. Matkaspordiga tegelema õhutasid teda töökaaslased Tallinna Elektrotehnika Instituudis). 1972. aastast on ta Tallinna Matkaklubi ja hiljem Harju Matkaklubi aktiivne liige. Sooritanud üle 125 sportliku matka, neist enamiku mägimatku matkajuhina. Sooritanud ka jalgsi-, suusa-, vee-, auto- ning jalgrattamatku. Tulnud korduvalt Eesti meistriks, meistersportlane matkaspordis (1989), Eesti meistermatkaja (1990), kaugmatkajuht. 1975. aastast osalenud enamikul Eesti matkajate kokkutulekutel ja mägimatka tehnikavõistlustel võistleja, kohtuniku ja korraldajana. Saanud võistlustel auhindu[viide?]. Korraldanud oma töökohtades matkaalast tegevust. Olnud Tallinna Matkaklubi matka-marsruutkomisjoni (MKK), Eesti Matkaföderatsiooni (EMF) mägimatka komisjoni liige. Tegutsenud alates 1974. aastast Tallinna mägimatkakooli keskõppe kursuse õppealajuhataja ja juhatajana, instruktori ja lektorina Tallinna Matkaklubi kõikides matkakoolituse astmetes. Olnud enamiku Eesti mägituriaadide korraldustoimkonna liige, toimetanud nende teatmikke ja kogumikke "Mägirajad". Olnud paljude metoodiliste juhendmaterjalide autor, 1980. aastast mägimatka instruktor, 1986. aastast vabariiklik matkaspordikohtunik, 1988. aastast meistersportlane mägimatkamises. Võitnud kuuel korral konkursi "Parim matkainstruktor".[viide?] 2003. aastast oli üks Eesti Olümpiakomitee matkatreenerite süsteemi rakendajaid Eesti matkamises ja EML kutsekomisjoni liige. Samuti matkaõppe taaselustamise üks korraldaja Harju Matkaklubi. Matkaraamatute autor ja kaasautor. Toimetanud matkaalaseid teabematerjale, väikeformaadis ajalehte Eesti Matkaliidu Teataja ja raamatuid, avaldanud matkateemalisi kirjutisi ajalehtedes, ajakirjades, Vikipeedias ja internetis oma kodulehel. Oli aastatel 1983–1990 Tallinna MKK liige, 1997–2004 EML juhatuse liige ja sekretär. Alates 2013. aastast ühenduse Sport Kõigile revisjonikomisjoni liige. Kuulub spordiühingusse Kalev, tegelenud ka kergejõustiku (1960 Tallinna tehnikumide meister 800 m jooksus, Tallinna Elektrotehnika Instituudi parim sportlane 1971, 1972, 1973), suusatamise, orienteerumise, alpinismi ja tervisespordiga. Olnud Eesti Matkaliidu juhatuse liige ja sekretär 1998–2004 , matkatreener 5. tase, Tallinna ja Harju matkaklubide matkajuht ja -koolitaja. Tema abikaasa on Sirje Uustalu ja poeg Silver Uustalu. Tema raudteelasest isa Georg mürgitati NKVD käsul enne 1949. aasta märtsiküüditamist Pärnu-Jaagupi haigla Libatse osakonnas.[viide?] Autasustatud TEKN ja EVTEN, spordiseltsi Kalev, Tallinna ja Harju Matkaklubide teenetemärkide, tänu- ja aukirjadega. Põhjatähe Matkajuhi märgi kavaler (1999). Eric Hints, Toomas Holmberg, Ülo Kangur, Levo Tohva, "Treenerite tasemekoolitus. Matkamine", EOK, 2008 ja Matkamise õpik, matkamine-nett.pdf Ülo Kangur, 50 aastat Eesti mägimatkamist (Impeeriumi mägiradadel), 2017 Kaljo-Mihkel Johannes "Eesti matkamise kronoloogia", Eesti Matkaliit, 2005 ESTER, Püsilink kirjele "Matkaspordi käsiraamat", Jaan Künnapi Alpinismiklubi, 2004 "Matkaseletussõnastik", Eesti Matkaliit, 2002 "Eesti matkajate leksikon", Eesti Matkaliit, 2001 Ülo Kangur, Tõnis Puss, "Harju Matkaklubi 1971... 2011", Harju Matkaklubi, 2011 Kaljo-Mihkel Johannes, Eesti matkajate leksikon. Eesti Matkaliit, 2001. Kaljo-Mihkel Johannes, Eesti matkamise kronoloogia, 2005. Ülo Kangur, 50 aastat Eesti mägimatkamist, 2017 Eric Hints, Toomas Holmberg, Ülo Kangur, Levo Tohva, Treenerite tasemekoolitus. Matkamine. EOK, 2008 Ülo Kangur, Tõnis Puss, Harju Matkaklubi 1971... 2011, Harju Matkaklubi, 2011 Ülo Kangur, Harju Matkaklubi 1971... 2021, 2022 Ülo Kangur, Eestist mailma matkaradadele, 2018, e-raamat Ülo Kangur, Impeeriumi mägiradadel, 2020, e-raamat Ülo Kangur, Mägirajad, brošüür EML Teataja, väikeformaadis ajalehed 1998... 2003 Matkajate kokkutuleku teatmikud 1974... 2013 Harju Matkaklubi veeb, www.matk.ee Eesti Matkaliidu veeb, www.matkaliit.ee Ülo Kanguri veeb, http://yloka.planet.ee/ Eesti Matkaliit, matkaliit.ee Harju Matkaklubi, matk.ee Ülo Kanguri veeb, yloka.planet.ee Kalle Kiiraneni veeb, biomedicum.ut.ee/kalle/matk/info.html Mägironimise ehk alpinismi teemaline ajalooWiki Ülevaade Eesti alpinismi ajaloost, info on kuni aastani 2004 võetud raamatust Matkaspordi käsiraamat